ΓΡΑΠΤΗ ΕΡΩΤΗΣΗ E-0624/02

υποβολή: Stavros Xarchakos (PPE-DE) προς την Επιτροπή

(5 Μαρτίου 2002)

Θέμα: Μείωση των τιμών των αυτοκινήτων

Η Ευρωπαϊκή Επιτροπή παρουσίασε πρόσφατα την πρότασή της για άνοιγμα της αγοράς αυτοκινήτου. Στην προσπάθειά της, μάλιστα, να εξασφαλίσει τη μεγαλύτερη δυνατή συναίνεση, ανακοίνωσε και την πρόθεσή της να διαβουλευτεί επίσημα με το Κοινοβούλιο (αλλά και τους εμπλεκόμενους φορείς) παρότι κάτι τέτοιο δεν αποτελεί τυπική τηςποχρέωση στην παρούσα φάση της κατάρτισης του σχεδίου Κανονισμού. Τελικός στόχος είναι η μείωση των τιμών των αυτοκινήτων, η ενθάρρυνση τού ανταγωνισμού και η τελική ωφέλεια για τον καταναλωτή.

Ενώ, όμως, η Επιτροπή κάνει αυτή την προσπάθειαπάρχουν κράτη όπως η Ελλάδα και η Δανία, στα οποία οι τιμές των αυτοκινήτων κρατούνται εξαιρετικάψηλά, λόγω του Ειδικού Φόρου Κατανάλωσης ο οποίος είναι ιδιαίτερα μεγάλος για τα οχήματα άνω των 1800 κ.εκ. Επίσης, οι ιδιαίτερης οικονομίας πετρελαιοκινητήρες (οι εκπεμπόμενοι ρύποι των οποίων είναι λιγότερο επιβλαβείς εν σχέσει με εκείνους των βενζινοκινητήρων) απαγορεύονται στα μεγάλα αστικά κέντρα της Ελλάδας, με αποτέλεσμα ο έλληνας καταναλωτής να εγκλωβίζεται στην κατηγορία των 1000 — 1600 κ.εκ. Ας σημειωθεί, ότι η αγοραστική δύναμη του έλληνα είναι πολύ μικρότερη του μέσου καταναλωτή τωνπολοίπων χωρών της Ε.Ε., με αποτέλεσμα να απαιτούνται πολύ περισσότεροι μισθοί στην Ελλάδα για την απόκτηση ενός ιδιωτικής χρήσης αυτοκινήτου. Τέλος, το φορολογικό σύστημα είναι συνδεδεμένο με τα κυβικά εκατοστά και όχι με την ιπποδύναμη, με αποτέλεσμα παρωχημένης τεχνολογίας αυτοκίνητα να φορολογούνται το ίδιο με εξελιγμένα οχήματα.

Γνωρίζει η Επιτροπή την παραπάνω κατάσταση· Γιατί η Ελλάδα εμφανίζεται να έχει τηνψηλότερη φορολογία αυτοκινήτων στην Ε.Ε.· Πότε πρόκειται να αλλάξει αυτή η κατάσταση· Συνάδει ηπέρογκη αυτή φορολογία με την εναρμόνιση που επιβάλλει η εφαρμογή της ενιαίας εσωτερικής αγοράς·

Απάντηση του κ. Bolkestein εξ ονόματος της Επιτροπής

(23 Μαΐου 2002)

Όπως γνωρίζει το αξιότιμο μέλος του Κοινοβουλίου, η Επιτροπή ενέκρινε πράγματι σχέδιο κανονισμού της Επιτροπής σχετικά με την εφαρμογή του άρθρου 81 παράγραφος 3 της συνθήκης σε ορισμένες κατηγορίες συμφωνιών και εναρμονισμένων πρακτικών στον τομέα της βιομηχανίας οχημάτων με κινητήρα(1). Το μέλος της Επιτροπής που είναι αρμόδιο για τον Ανταγωνισμόπέβαλε την πρόταση στην ολομέλεια του Κοινοβουλίου, στις 5 Φεβρουαρίου 2002 και στην Κοινοβουλευτική Επιτροπή Οικονομικών και Νομισματικών

Θεμάτων, στις 19 Φεβρουαρίου 2002. Στόχος της πρότασης είναι η ενίσχυση του ανταγωνισμού στον εν λόγω τομέα, που βασίζεται στηνπόθεση ότι η αύξηση του ανταγωνισμού θα οδηγήσει σε αποτελεσματικότερο ανταγωνισμό όσον αφορά τις τιμές. Δεν αποσκοπεί στην εναρμόνιση των τιμών τελικής κατανάλωσης ή των τιμών προ φόρων, αλλά στην αποτελεσματική άσκηση εκ μέρους των καταναλωτών του δικαιώματός τους να επωφεληθούν πλήρως από την ενιαία αγορά.

Όσον αφορά τη φορολογία των οχημάτων, το αξιότιμο μέλος γνωρίζει ότι η κοινοτική νομοθεσία(2) ή η εναρμόνιση στον τομέα της φορολογίας οχημάτων είναι περιορισμένη. Συνεπώς, κάθε κράτος μέλος εφαρμόζει την εθνική του νομοθεσία, η οποία πρέπει να είναι ευθυγραμμισμένη με τις γενικές αρχές της συνθήκης ΕΚ και, ιδίως, να μη συνεπάγεται διατυπώσεις κατά τη διέλευση των συνόρων στο πλαίσιο των εμπορικών συναλλαγών μεταξύ κρατών μελών και να σέβεται την αρχή για μη διακριτική μεταχείριση (άρθρο 90 της συνθήκης ΕΚ).

Συνεπώς, τόσο οι φορολογικές βάσεις όσο και τα επίπεδα φορολόγησης για τα οχήματα. που διέπονται από την εθνική νομοθεσία, παρουσιάζουν σημαντικές διαφορές. Η Ελλάδα επιβάλλει στα οχήματα φόρο για την έκδοση άδειας κυκλοφορίας, γνωστό ως ειδικό φόρο κατανάλωσης, που συγκαταλέγεται μεταξύ τωνψηλοτέρων φόρων που εφαρμόζουν τα δέκα κράτη μέλη της Κοινότητας.

Η Επιτροπή γνωρίζει τις συγκεκριμένες διαφορές στους φόρους για την έκδοση άδειας κυκλοφορίας και τα προβλήματα που αυτές συνεπάγονται για την ελεύθερη κυκλοφορία επιβατικών οχημάτων στο πλαίσιο της εσωτερικής αγοράς. Η Επιτροπή εξετάζει, επίσης, εναλλακτικές λύσεις για την ανάληψη δράσης στο μέλλον στον τομέα της φορολογίας οχημάτων και σκοπεύει ναποβάλει ανακοίνωση για το συγκεκριμένο θέμα εντός των προσεχών μηνών, ώστε να αρχίσει συζήτηση με τα κράτη μέλη και άλλα κοινοτικά όργανα. Η ανακοίνωση θα εξετάζει φορολογικές και περιβαλλοντικές πτυχές της φορολογίας οχημάτων συμπεριλαμβανομένων και θεμάτων που έχουν σχέση με το φόρο για την έκδοση άδειας κυκλοφορίας.

Η Επιτροπή επιθυμεί, επίσης, να ενημερώσει το αξιότιμο μέλος του Κοινοβουλίου ότι οι προσπάθειες της Επιτροπής για την προσέγγιση των επιπέδων φορολογίας των οχημάτων είναι εξαιρετικά δύσκολο να έχουν επιτυχή έκβαση στην πράξη, δεδομένου ότι για τη λήψη αποφάσεων επί φορολογικών θεμάτων απαιτείται ομοφωνία.

(1) Δημοσιεύθηκε στην ΕΕ C 67 της 16.3.2002 με πρόσκληση γιαποβολή παρατηρήσεων το αργότερο έναν μήνα μετά την ημερομηνία της δημοσίευσης.

(2) Οδηγία 83/182/ΕΟΚ του Συμβουλίου της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσων από ένα κράτος μέλος σε άλλο και οδηγία 83/183/ΕΟΚ του Συμβουλίου της 28ης Μαρτίου 1983 σχετικά με τις φορολογικές ατέλειες που εφαρμόζονται στις οριστικές εισαγωγές, από κράτος μέλος, προσωπικών ειδών που ανήκουν σε ιδιώτες, ΕΕ L 105 της 23.4.1983.